Správa zo zahraničnej pracovnej cesty

1. Účastník ZPC

Prof. Branislav Sitár, DrSc.
Katedra jadrovej fyziky a biofyziky, FMFI UK
Mlynská dolina F2, 84248 Bratislava
jazyky: anglicky, rusky

2. 	Zahraničná pracovná cesta
Prijímajúca organizácia: CERN, Ženeva, Švajčiarsko
Vykonaná v dňoch: 11.3. - 16.3. 2012
Účel cesty: - účasť na zasadaní Rady CERN
            
Financovanie:  plánovaná cesta MŠVVaŠ SR

3. Rámcový program pobytu
•	Účasť na uzavretom zasadaní Rady CERN
•	Účasť na zasadaní vedeckého výboru CERN (SPC)
•	Účasť na zasadaní Rady ALICE 
•	Jednania  s predstaviteľmi CERN

4. 	Priebeh rokovania

Na zasadaniach Vedeckého výboru CERN (SPC) som sa zúčastnil v dňoch 12. a 13. marca. Správu o jednaniach v Chamonix podal riaditeľ urýchľovačov S. Myers. Na základe veľmi dobrých výsledkov práce LHC v roku 2011 bolo rozhodnuté zvýšiť energiu protónov v LHC v roku 2012 na 2x4 TeV a dosiahnúť integrálnu svietivosť 15 fb-1. Z toho 5 fb-1 má byť dodané čím skôr. LHC bude pracovať pri vzdialenosti bunchov 50 ns a β* 0,6 m. Na konci roka sa budú študovať interakcie protón-olovo. 

O výsledkoch na experimentoch informoval vedecký riaditeľ S. Bertolluci. Výkonnosť WLCG sa zvýšila na 1,5 milióna vyriešených úloh za deň. Pripravuje sa tender na umistenie základnej časti WLCG Tier 0 mimo CERN. Na experimente ALICE bolo nameraných mnoho zaujímavých výsledkov v p-p aj Pb-Pb interakciách. Na LHCb okrem iného získali nové dôležité limity rozpadu Bs na dva muony. ATLAS a CMS sa zameriavajú hlavne na štúdium častíc v oblasti 125 GeV, čo s odchýlkou 2,5 σ indikuje prítomnosť Higgsovho bozónu. Experimenty dali tiež nové ohraničenia na existenciu supersysmetrických častíc a ďalších javov. Na budúci rok sa pripravujú nové experimenty pri meraní rýchlosti neutrín v experimente CNGS s kratšími impulzmi neutrín, ktoré budú v GranSasso registrovať 4 rôzne experimentálne zariadenia: OPERA, ICARUS, Borexino a LVD. SPC si vypočul správu o práci na novom projekte lineárneho urýchľovača CLIC. 

Generálny riaditeľ CERN informoval na zasadaní Rady o pripravovaných experimentoch s neutrínami v Gran Sasso, o programe aplikácií urýchľovačov v medicínskej praxi a o použití techológie solárnych panelov vyvinutej v CERN na letisku v Ženeve na výrobu elektrickej energie. Sympózium o Európskej stratégii časticovej fyziky bude 10-12.9.2012 v Krakove. Riaditeľ urýchľovačov S. Myers informoval Radu o plánoch na LHC v roku 2012. Túto informáciu som už uviedol v časti o zasadaní SPC. Pripravuje sa tiež dlhá prestávka v práci LHC v rokoch 2013-14, kedy sa LHC prerobí na energiu 2x7 TeV.  S. Bertolluci informoval o práci experimentov. Najdôležitejšou úlohou roku 2012 bude potvrdiť alebo vylúčiť existenciu Higgsovho bozónu v oblasti hmotnosti 125 GeV. WLCG sa posilní novým klsatrom Tier 1 v Kórei.

Rada sa zaoberala hospodárením penzijného fondu. Na stabilizáciu fondu boli prijaté nové podmienky pre novoprijatých pracovníkov s posunutím odchodu do penzie z 65 na 67 rokov. Zaoberala sa aj strednodobým plánom CERN na roky 2013-17 a ďalším vývojom LHC. Prestavanie urýchľovača na High Luminosity LHC je plánované na roky 2021-22 s cielom dosiahnúť do roku 2030 integrovanú svietivosť 3 ab-1. Plánujú sa aj aktivity mimo LHC: HIE ISOLDE, antiprotónový booster a zariadenie ELENA, G BAR, n-TOF a ďalšie experimenty. Robia sa štúdie možnosti stavby ďalších urýchľovačov ako CLIC, High Energy LHC, LHeC, LEP3 ako Higgs factory, neutrínový zväzok za SPS a iné. Tieto štúdie budú diskutované na sysmpóziu v Krakove.  

Na uzavretom zasadaní sa Rada zaoberala jednaniami s piatimi krajinami, ktoré si dali prihlášku do CERN. Izrael sa zúčastňuje na zasadaiach Rady ako asociovaný člen. Srbsko ratifikovalo dohodu s CERN. Rokovania so Slovinskom, Tureckom a Cyprom pokračujú. Pripravujú sa prihlášky za asociovaného člena Brazílie a Ukrainy, rokuje sa s Čínou, Ruskom, Indiou, Kanadou a ďalšími. Rada schválila predľženie mandátu súčasného DG R. Heuera o 2 roky. 

16.3. som sa zúčastnil na zasadaní Rady kolaborácie ALICE. Prejednali sme mnoho otázok spojených s fungovaním experimentu ALICE a hlavne otázky spojené s financovaním a prácami na vylepšení (upgrade) ALICE do roku 2018. 

O rôznych otázkach spojených s prácou Rady CERN a slovenských fyzikov v CERN som jednal s R. Heuerom, M. Spirom, J. Aistom, T. Nakadom, P. Braun-Munzingerom a ďalšími predstaviteľmi CERN.

5. 	Odporúčané závery pre Výbor pre spoluprácu SR s CERN:
a)	Dokončiť uzatvorenie zmluvných vzťahov medzi MŠVVaŠ SR a pracoviskami aj na projekty NA62 a ISOLDE
b)	Podpísať prístupovú zmluvu SR s WLC Grid
c)	Obnoviť pracovné pobyty PhD študentov v CERN v rámci grantovej schémy
d)	Zaoberať sa fungovaním a vylepšením počítačových fariem v rámci WLC Grid. 

6. 	Prehľad prinesenej dokumentácie
Materiály  zo zasadaní  výborov CERN  má MŠVVaŠ SR,  MH, MZV  a delegáti výborov CERN.

Dátum: 30. 3. 2012

Vypracoval: B. Sitár     			Schválil: